JUMAL KÕNELEB
Teretulemast Jani ja Joy seltsi ja Jumala Sõna juurde!
Kas tead, et ainus Sõna Jumalalt võib muuta kogu su elu?
Ühest ainsast Sõnast Jumalalt piisab.
Kui nägime Piiblist esimest korda, et Jumala õnnistus kuulub meile,
siis see muutis meie elu.
Leidsime kirjast Piiblist imelise kirjakoha.
Galaatlastele 3:13-14:
"Ent Kristus on meid Seaduse needusest lahti ostnud,
kui ta sai needuse meie eest - sest on kirjutatud:
Neetud on igaüks, kes puu küljes ripub” -,
selleks et Aabrahami õnnistus saaks paganatele osaks
Kristuses Jeesuses."
Mäletan seda olukorda. Olime suvepuhkuse ajal purjetamas.
Purjekas leidsin selle kirjakoha. Olin lugenud hiljuti raamatut,
mis käsitles sama teemat, mida meiegi oleme
juba pikemat aega rääkinud. Jumala õnnistusest.
Leidsin selle kirjakoha, ja mõistsin siis,
et Jumala õnnistus kuulub mulle ja minu pere ellu.
See kirjakoht muutis meid.
Mäletad Joy, et kogusin kogu pere purjeka kajutisse
ja ütlesin kõigile julgelt, et nüüd meie elu muutub.
Teadsin, et kui Jumala Sõna ütleb, et ma olen õnnistatud,
siis ma olengi juba õnnistatud ja see muudab mu elu.
Nii läkski meiega.
Aga mitte kohe.
Oleks olnud tore, kui kõik oleks kohe muutunud.
Aga toona me võtsime selle vastu.
3Johannese 1:2-3 ütleb Johannes sõbrale imeliselt
ja ma usun, et see ei ole ainult Johannese soov,
vaid see on Jumala südamesoov meie kõikide osas.
Ta ütleb: "Armas, soovin sulle, - Ta siis soovib meile -
et sul läheks igati hästi ja sa oleksid terve,
nõnda nagu läheb hästi su hingel."
Siin peitub imeline saladus.
See Jumala Isa südamesoov, et meil läheks hästi.
Aga kuidas see sünnib? "nõnda nagu läheb hästi su hingel."
See algab sellest, mida rääkisid, et südamesse tuleb ilmutus.
Jumala õnnistus saab tõeliseks meie südames ja siis elu
ning väline olukord hakkab tasapisi üks teise järel paika loksuma
ja muutuma õnnistuse kohaseks.
Nii see sünnib.
Sellest möödas vist kaks aastat ja meie elu on teistsugune.
Me oleme õnnistatud. Seda võib öelda.
Tänu Issandale, meil on õnnistatud elu
ja see sünnib nii. Jumalariik on seespidi meis.
See on õigus, rahu ja rõõm Pühas Vaimus.
Kõik algab seest.
Kui nägin seda kirjakohta ja mõistsin, et ma olen õnnistatud,
siis midagi toimus mu vaimus.
Teadsin, et nüüd meie elu muutub, aga see algab seestpoolt,
enne kui see hakkab välja paistma.
Jumala õnnistus, mis nüüd on meie elus,
paistab välja ühes minu meelest eriti väärtuslikus asjas.
See on rahu, mis meis on. Kas pole?
Selles kirjakohas kasutatakse sõna "edu".
Sõna, mida kristlased justkui ei tohi kasutada.
Aga see on Piiblis.
Aga peab teadma, et edu on maailma mõistes erinev,
kui Jumala meele järgi edu ja edu Jumalariigis.
Maailma mõistes tähendab edu peaaegu alati rahalist edukust.
Või võimu ja seda võib mõõta rahas.
Jumala meelepärane edukus on esmajoones armastus.
See, et me elame armastuses ja käime armastuses
ning näitame armastust üksteise vastu üles
oma abielus ja suhetes lastega.
See on hiiglaslik uks, mis avab ja Jumala õnnistuse
üle kogu meie elu. Õpime käima armastuses.
See toob sügava heaolu igas valdkonnas meie eludes.
Teine väärtus on rahu, mis Jumalariigis on edukuse mõõduks.
Rahu inimsuhetes.
Rahu ka keeruliste olukordade sees. Ikkagi võib meil olla rahu.
Minu meelst on rahu inimsuhetes üks olulisim rahu liike.
Meie koolitöös on vahel keerulisi olukordi aga kuna meil
on nii hea meeskond ning meil on hea olla koos,
siis polegi alati nii tähtis, et tingimused oleks täiuslikud.
Kas läheksime nüüd Joosepi loo juurde,
mis on meie tänane teema?
Ütlen ainult ühe asja veel purjetamisega seoses.
Mäletan, et olime sadamas ja meie kõrvale tuli uhke purjekaga.
Sellise viimase peale purjekaga, mida ma endalegi tahaks.
Aga ta oli selles üksi. Üksi tohutu suures purjekas.
Vestlesin temaga ja sain kuulda, et ta oli raha, maine
ja firma pärast ohverdanud liiga palju.
Ta oli kaotanud oma naise, lapsed ja parimad sõbrad.
Nüüd istus ta masendunult oma luksusjahil ja jõi.
Püüdsin talle jagada evangeeliumi.
Seal tuli esile, et see maailma edukus
pole midagi Jumalalt tuleva edukuse kõrval.
Me oleme terved, meil on rahu ja meie inimsuhted on korras.
Tean, et on vaatajaid, keda ümbritseb väline surve,
aga Jumal tahab mõjutada sisemust.
Nüüd aga Joosepi loo juurde.
Joosep on hea näide sellest, kuidas Jumala õnnistus
võib mõjutada elu ka väga keerulistes olukordades
ja ometi tuua rahu ja edukust.
1Moosese 37 on jutustus Joosepist,
kes oli Jaakobi noorim poeg.
Benjamin polnud siis veel sündinud.
Vaatame, mis siia on kirjutatud.
"Iisrael armastas Joosepit enam kui kõiki oma poegi,
sest ta oli tema vana ea poeg, ja ta tegi temale kirju kuue.
Kui ta vennad nägid, et nende isa armastas teda enam
kui kõiki tema vendi, siis nad vihkasid teda
ega suutnud rääkida temaga sõbralikult."
Näeme, mis oli Joosepi elus tähtis aluspõhi.
See on tähtis ka meie elus kristlastena.
Ta oli nimelt Isa armastatud laps.
See oli ilmselt Joosepi elus nurgakivi,
mis aitas kõiki raskusi taluda.
Teadmine, et isa armastab teda.
Kui sa tead ja oled veendunud, et Jumal armastab sind,
su Taevaisa on alati sinu poolt, sinu tugi, siis pead sa vastu.
See oli esimene ja väga tähtis asi.
Teine asi, mis Joosepisse puutub: "Kord nägi Joosep unenäo
ja jutustas selle oma vendadele; seejärel hakkasid need
teda veel enam vihkama.
Ta nimelt ütles neile: Kuulge ometi seda unenägu,
mis ma unes nägin! Jah, vaadake, me olime väljal vihke sidumas,
ja ennäe, minu vihk tõusis üles ning jäigi püsti seisma.
Aga vaata, teie vihud ümbritsesid seda ja kummardasid minu vihu ees.”
Siis ta vennad ütlesid temale:
Kas sina tahad saada meile kuningaks ja hakata meie üle valitsema?”
See on see teine asi. Joosepil oli kutsumus ja ülesanne.
Jumala antud kutse ja ülesanne.
Kui valmistasin seda saadet ette, kogesin, kuidas Jumal tahab
julgustada meid igat ühte. See ei käi ainult tema kohta.
Usun, et ka tema vendadel oli sama positsioon,
kui nad oleks uskunud.
Nad olid Jumala ees sama armsad ja olulised.
Neile oleks kindlasti olnud ja oligi Jumalik kutsumus.
Kui me teame, et meid armastatakse.
Meil on ülesanne ja oleme olulised, siis see on alus raskuste ületamisele.
Joosepil oli see alus ja sama käib ka sinu kohta.
Sa oled Isa Jumala armastatud laps ja tal on sulle tähtis ülesanne.
Kui hakkame järgima Jumala plaani ja ülesannet oma elus,
pole see tingimata mingi lihtne tee. Või mis, Joy?
Nii oli ka Joosepi loos. Joosep oli väikevend,
ta oli väikseim, noorim ja kogenematum.
Ka meie võime oma elus tunda, et oleme kõige pisemad,
kogenematumad, need, kes on alamal positsioonil.
Issand, kuidas minul võiks minna hästi,
kui olen nii väike ja kogenematu?
Ka meie kool on olnud algusest peale selline.
Oleme olnud kõige pisemad ja kogenematumad.
Väliselt näeb see üsna tagasihoidlik välja.
Väline külg ei näi nii edukas.
Aga kui astume sinna sisse,
siis seal on imeline rahu. Seal on imeline Püha Vaimu ligiolu.
Lastel on nii suur rahu, et vahel imestame:
kas kõik on ikka korras?
Meie töötajad saavad läbi.
See on õige jumalik ja taevane edukus.
Meil läheb hästi ja meil on rahu omavahel.
Lastel on rahu päev päeva ja aasta aasta järel.
Olete kindlasti paljud kogenud meediast tulenevat survet.
Selles maailmas, kus elame, peab meil olema see ja teine asi,
et me oleksime õnnelikud. Et meil oleks rahu ja kõik korras.
Ometi me kõik teame, et see ei sõltu nendest asjadest.
On kurb, kui paljusid inimesi olen kohanud,
kes on läinud selle õnge, et hangivad seda ja teist
ja võtavad isegi suuri laene, et saaksid mingi unistuse täidetud.
Ometi see ei too seda õnne.
Võime hoopis kaotada selle olulise, rahu ja tähtsad inimsuhted.
Piiblis on imeline sõna - shalom. Jeesus soovib jüngritele rahu,
ja Piiblis kasutatakse sageli seda heebreakeelset sõna "Shalom".
Ma vaatasin Vikipeediast, seal on lausa uurimus sellst,
mida see sõna tähendab. Sul tasub seda sama teha.
Mine arvutis Vikipeediasse ja trüki otsingusse ''shalom'' ja loe,
mida see tähendab. Mida Jeesus õieti soovib
ja ütleb meile, mida Ta sellega õieti mõtleb.
See pole üldsegi lihtsalt soov, ega tähenda lihtsalt rahu.
See tähendab rahu, terviklikkust, täiuslikkust, heaolu ja õitsengut,
tervist, kaitset, heastada ja ennistada. Selle võib kokku võtta fraasiga:
midagi eipuudu ja miski pole katki.
Samuti kinnimakstud. Kui miski on kinnimakstud, siis on rahu.
Kui sõna "shalom" kasutatakse, siis on see terviklikkuse soov.
Terviklikkus isiklikus elus, inimsuhetes ja kogu elus.
Seda Jumal soovib meile, see on Jumala antud edu.
Terviklik elu.
Joosepi elus ei alanud kõik sugugi suurepäraselt.
Ta oli isa lemmiklaps ja see oli ehk veidi vale viis
armastust näidata. Ei peaks ühte last teistele soosima,
aga ta teadis, et teda armastatakse.
Tal oli jumalik nägemus ja kutse.
Aga lugu ei alga Egiptuse valitsejaks saamisest,
vaid see algab sellest, et ta visati kaevu
ja müüdi seejärel orjaks.
Loeme 1Moosese 39:1: "Ja Joosep viidi alla Egiptusesse;
ja egiptlane Pootifar, vaarao hoovkondlane, ihukaitsepealik,
ostis tema ismaelliitidelt, kes olid ta sinna toonud."
Järgmisest salmist aga loeme: "Aga Issand oli Joosepiga
ja tema oli mees, kellel kõik asjad korda läksid;
ja ta elas oma isanda, egiptlase kojas."
Joosepi n-ö armsad vennad viskasid ta kaevu,
algul plaanisid ka tappa, aga Juuda ja Ruuben
soovitasid teistel rahuneda ja ta müüdi orjaks.
Karm saatus ikkagi - omad vennad müüvad orjaks.
Võõral maal ja teine kultuur. Joosep ei osanud kohalikku keeltki.
Ta oli ostetud ori. Tänapäeva Soomes orjapidamist pole.
See oli päris raske olukord. Peaaegu nagu tänapäeva pagulus.
Olla võõras kultuurikeskonnas, oma keskkonnast välja rebitud.
Väga raske.
Piibel ütleb aga, et Issand oli koos Joosepiga.
Issand oli koos Joosepiga.
See ütleb palju. Joosep tundis Issanda ligiolu
kõige selle keskel. Ta teadis, et Issand oli temaga koos.
See oli tema tõeline jõuallikas. Issand oli temaga koos.
See tõi õnnistuse Joosepi ellu. Rasketest olukordadest hoolimata
tuli ta toime. Ta oli rohkem kui võitja.
Vahetevahel võib elu paista kõike muud kui õnnistatuna.
Vahel võivad olukorrad tunduda nii rasketena,
et lõpp on justkui käes. Ma ei tule enam toime, ma hukkun.
On nii raskeid olukordi ja tundub, et need ei muutu.
Joy ja Jan muudkui räägivad sellest õnnistusest,
aga mitte midagi minu elus ei muutu.
Nii oli see Joosepi elus.
Olgu, ta uni oli suurepärane. Ta saab kõrgeks tõstetud.
Tal on mingi tähtis ülesanne, aga siis visatakse ta kaevu.
Ta müüakse orjaks ja satub hiljem veel ka vanglasse.
Tema olukord muutus aina halvemaks ja halvemaks.
Selle koha peal oleks Joosep võinud masenduda.
Ta oleks võinud isegi alla anda. Sellest ei tuleks ju midagi välja.
Jumal pole minuga koos. Kõik läheb ju kogu aeg hullemaks.
Aga ta ei mõtelnud nii. Ta ei teinud seda.
Ta hoidis Issandast kinni ja Issand oli temaga koos.
Tahame öelda täna, et Jumal on võimatute olukordade Jumal.
Ta oskab lahendada meie jaoks täiesti võimatuid olukordi.
Isegi kui vireled vanglas, võid võtta ja hoida Temast kinni.
Tema võib kõike muuta. Üks eluvaldkond teise järel,
samm sammu järel loksub kõik oma kohale
ja Jumala õnnistus vallutab ruumi sinu elus,
kuni seda on kõikjal näha ja juhtub nagu juhtus Joosepi elus.
Mõelda, et Joosep oli ori, aga tema isand Pootifar nägi,
et Issand oli temaga koos.
Vanglaülem nägi, et Jumal oli koos Joosepiga.
Ta oli õnnistatud isegi orjana ja vangistuses olles.
Ta oli süütult orjaks müüdud ja süütult vangi pandud.
Huvitav ongi see, mida Joy ütles, et nad nägid, et Jumal oli temaga.
Ma ei usu, et Joosepi ümber oleks olnud mingi aupaiste,
vaid nad nägid seda Piibli sõnul sellest,
et kõik, mida Joosep tegi, oli Jumala poolt õnnistatud.
Võis olla, et kui Joosep sai oma hooldada mõne põllulapi
või aianurga, siis see oli viljakas.
Või suutis Joosep korraldada arvepidamist paremini kui teised.
Me ei tea millest, aga oli näha, et Jumal oli temaga koos.
Selles oli midagi üleloomulikku. Võib-olla põua ajal õitses aed
või midagi muud aga Pootifar nägi, et Jumal oli Joosepiga koos.
Kui ma saadet ettevalmistasin, rääkis Jumal sama,
mida Joy just ütles, et see ei ole lugu
erilisest jumalamehest, kelle puhul lihtsalt juhuslikult
oli Jumal koos.
Jumal tahab julgustada mid kõiki, kes me usume Temasse,
et Jumal on meie kõikidega.
Seda, mida Ta tegi Joosepiga võib Ta, nagu Joy ütles,
teha kõikidega ja nii Ta ka tahab teha.
Jumala õnnistus kandis tema elus imelist vilja.
Peamine asi selles loos pole kõik need raskused,
vaid peamine on, et Jumal tõstis ta neist välja.
Markuse 10:27 on kirjutatud: "Jeesus ütles neile otsa vaadates:
Inimeste käes on see võimatu, mitte aga Jumala käes,
sest Jumala käes on kõik võimalik.”
See, mis õnnistusega kaasnes, tegi Josepi elus edukaks.
Tal õnnestus kõik nii, et Pootifar usaldas talle
kogu majapidamise. Vanglaülem andsis kogu vangla
tema juhitavaks ja hiljem vaarao andis kogu riigi tema juhtida.
See andis Joosepile ka positsiooni. Ta pääses Pootifari soosingusse.
Ta võitis vanglaülema soosingu. Seda sama, kui sa vaid usud,
teeb Jumala õnnistus ka sinu elus.
Kui usud, et Jumal on sinuga asjus, mida sa ette võtad ja õnnistab,
kui kuulutad õnnistust, siis sa oled edukas.
Võid saada soosingu kasvõi mõnel ärimaailma kogunemisel,
kus tehakse tähtsaid otsuseid. Sa võid pääseda soosingusse.
Asjad lahenevad, isegi kui see näib võimatu.
Seda teebki Jumala õnnistus ka sinu elus.
Ja see rohkeneb, aga enne voolab see ka teistele.
Kui rääkida veel Pootifarist, siis 1Moosese 39:5 öeldakse:
"Ja sellest ajast peale, kui ta (Pootifar) oli pannud tema
oma koja üle, ja kõige üle, mis tal oli, Issand õnnistas
egiptlase koda Joosepi pärast, ja Issanda õnnistus oli kõigega,
mis tal oli kojas ja väljal."
Kohe, kui Pootifar andis kõik Joosepi hoolde siis sai see õnnistuse.
Sama käib sinu kohta. See, mille Jumal sulle annab
ja mille eest sa vastutad - võid julgelt uskuda,
et selles on ka Jumala õnnistus. Jumal muudab selle edukaks.
Aamen.
Nüüd palvetame.
Tänu, Taevaisa, et sa oled seesama Jumal
nii Joosepi elus kui ka meie eludes.
Tänu, et Sinu õnnistus on meie kohal, kui usume Sinusse
ja usume Sinu õnnistusse.
Tahan täna kuulutada, et igaüks, kes soovib, saab näha
Sinu õnnistust ja olla edukas. See tõstab ja annab soosingu.
See voolab ka teiste eludesse.
Tänu, Isa, Joosepi loo eest. Tänu, et see käib meie kõigi kohta!
Issand, õnnista meid kõiki! Tulgu Sinu õnnistus
ja voolaku teisteni, meie lähedastele ja kolleegidele,
et Sina, Issand, saad au. Jeesuse nimel, aamen.
Kui räägime Jumala õnnistusest, siis oleks aeg õnnistada ka TV7 tööd.
See on ju vägev, et Soomes on kristlik telekanal
ja evangeelium võib jõuda igasse kodusse ööpäevaringselt.
Mõtle vaid! See on suurepärane maapind külvamiseks
ja suurepärane võimalus andmiseks.
Võid seda teha helistades TV7 annetustelefoninumbril 900 1777
Kõne hind Eestis on 7 eurot.
Võid kasutada annetamiseks ka ekraanile tulevaid kontonumbreid.
Ole õnnistatud Jeesuse nimel!
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin